OpenLLM-France/wikimedia huggingface dataset:
# Prezegad

Er yezhoniezh e vez implijet an termen prezegad, pe predikad (gall.: prédicat; saoz.: predicate), hervez ar yezhadur hengounel evit komz eus unan eus div lodenn bennañ ur frazenn ha talvezout a ra da zezverkañ al lodenn bennañ all, da lâret eo ar rener. Disheñvel un tamm eo ster ar ger prezegad war dachenn ar steroniezh.

## Yezhadur

Hervez ar yezhadur hengounel e rank ar prezegad bezañ ur verb ennañ ouzhpenn elfennoù all mar bez ezhomm ur verb, hag a dalvez da renadennoù dezhañ, da skouer :
    "Hi a zañs."
    prezegad verbel eeun
    "Yann a lennas al levr".
    prezegad verbel kevrennek gant ur renadenn eeun
    "Pêr a sellas ouzh ar skinwel".
    prezegad verbel kevrennek gant ur renadenn araogennek
Kavout a reer ivez avat anvioù (anv-gwan, anv-kadarn pe raganv) evel doareenn ar frazenn, ma reer « anvioù doareenn » anezhe. Ret eo e vefent staget ouzh ar rener dre ur verb-stagañ, da skouer :
    "Nevenoe a oa Roue Breizh".
    prezegad anvel gant un anv-kadarn doareenn

## Steroniezh

Gant ar steroniezh e vez implijet an hevelep termen prezegad gant ur ster un tammig disheñvel evit ober dave d'ar pezh a zo kadarnaet a-zivout ar rener ; da skouer : ar prezegadoù "zo ur veleganez" pe "a gav mat ar c'haol" a c'heller kadarnaat a-zivout ar rener "Anna". Tost-tre eo an implij-mañ da ster an termen prezegad evel m'emañ implijet gant ar boelloniezh furmel, petra bennak m'eo ledanoc'h an implijoù-se dre ma c'hellont tennañ da anvioù hag anvioù-gwan a zo ivez.
Hervez ar studioù bet kaset da-benn gant ar semiologour Greg N. Carlson e c'heller rummata ar prezegadoù hervez o liamm gant ar rener ma reont dave outañ evel-henn :
* Prezegadoù berrbad (saoz. Stage-level predicates)
Implijet evit deskrivañ perzhioù hag a zo gwir evit a sell ouzh ar rener en un doare berrbad, da skouer :
    "Er skol emañ Yann"
* Prezegadoù peurbad hiniennel (saoz. Individual-level predicates)
Implijet evit deskrivañ perzhioù hag a zo gwir evit a sell ouzh ar rener en un doare peurbad, da skouer:
    "Brezhonegerez eo Maria"
* Prezegadoù renkadel (saoz. Kind-level predicates)
Implijet evit deskrivañ perzhioù hag a zo gwir evit a sell ouzh un hollad en e bezh met n'eo ket gwir evit pep ezel eus ar strollad-se a-unanoù, da skouer :
    "Lern a gaver stankoc'h-stankañ er c'hêrioù"
* Prezegadoù a-stroll enebet ouzh reoù a-unanoù (saoz. Collective vs. distributive predicates)
Isrannet e vez ivez ar prezegadoù hervez ma c'hallont bezañ implijet gant ur rener en unander pe c'hoazh ma rankont bezañ implijet gant ur rener el liester pe ur strollger, da skouer :
    • ar prezegad en em vodas er skol a rank bezañ implijet gant ur rener el liester, evel er frazenn "Ar studierion en em vodas er skol" ;
    • ne c'heller ket e implijout gant ur rener en unander : direizh eo ar frazenn "Ar studier * en em vodas er skol".

## Notennoù

* ↑ "Predikad" hervez Geriadur ar skiantoù hag an teknikoù, brezhoneg21.com
* ↑ 'University of Rochester (en)
# Prezidant Rusia

E penn stad Rusia emañ Prezidant Kevread Rusia (e rusianeg Президент Российской Федерации). Bremañ eo Vladimir Poutin. Daou brezidant a oa araozañ : Boris Yeltsin ha Dmitri Medvedev, met prezidant e oa bet c'hoazh etre an daou.
Ur republik kevreadel eo Rusia hiziv hon deiz. A-raok e oa ur republik sokialour, niverenn 1 ar strollad komunour en he fenn, hag a-raok c'hoazh e oa un unpenniezh, an tsar en he fenn.

## Respet

Adalek an dilennadegoù prezidant e 2008 e oa ur respet a bevar bloaz, hag ar prezidant ne c'halle kaout nemet daou respet diouzh renk. Ne oa ket tu da gaout tri respet diouzh renk eta, met tu a oa da gaout un trede goude un "ehan" evel e oa bet graet gant Vladimir Poutin. Astennet e oa bet respet ar prezidant da c'hwec'h vloaz gant an Douma ha Kuzul ar C'hevread d'ar 26 a viz Du 2008, goude bezañ kinniget cheñch ar Vonreizh gant prezidant Dmitri Medvedev. Lakaet e oa bet da dalvezout evit ar wech kentañ e dilennadegoù 2012 ar prezidant$^,$.

## Roll ar brezidanted

* Boris Yeltsin (1991-1999)
* Vladimir Poutin (2000-2008)
* Dmitri Medvedev (2008-2012)
* Vladimir Poutin (2012-bremañ)

## Notennoù ha daveoù

* ↑ (fr) Russie: Medvedev envoie un projet de prolongement de mandat présidentiel à la Douma, 12 novembre 2008, AFP.
* ↑ (fr) Russie: le Conseil de la Fédération adopte le mandat présidentiel de six ans, 26 novembre 2008, AFP.
# Sinyareg

Ur yezh nilez-saharek eus skourr yezhoù soudanek ar c'hreiz eo ar sinyareg (sinyar) komzet gant tro-dro da 5.000-10.000 den e Soudan.

## Gwelet ivez

* Yezhoù nilez-saharek
* Yezhoù soudanek ar c'hreiz
# Sintra

Sintra (gwechall Cintra) zo ur gêr hag ur gumun (municipio) e Portugal. E distrig Lisboa emañ, 25 km er gwalarn da gêr Lisboa. Eil pobletañ « município » Portugal eo hag 20 parrez (« freguesias ») zo enni, hag en Algueirão-Mem Martins ez eus ar muiañ a dud gant 66 250 annezad.
Lakaet e oa bet kêr Sintra war roll lec'hiennoù ar Glad bedel gant an UNESCO, e 1995.
* Sintra
* Sintra --> Mafra
* Sintra
* Palacio Nacional de Pena
* Palacio Nacional de Pena
* Palacio Nacional de Pena
* Palacio Nacional de Sintra
* Palacio Nacional de Sintra
* Palacio Nacional de Sintra

## Kêrioù gevellet

Gevellet eo Sintra gant ar c'hêrioù-mañ :
* El Jadida (Maroko)
* Omura (Japan)
* Assilah (Maroko)
* Matosinhos (Portugal)
* Trindade (São Tomé ha Príncipe)
* Bissau (Ginea-Bissau)
* Lobito (Angola)
* La Habana (Kuba)
* Vila Nova Sintra (Kab Glas)
* Namaacha (Mozambik)
* Honolulu (Stadoù Unanet Amerika)
a vo kavet e Wikimedia Commons.
# Sinéad O'Connor

Shuhada' Sadaqat, bet ganet Sinéad Marie Bernadette O'Connor (Dulenn, 8 a viz Kerzu 1966 – Londrez, 26 a viz Gouere 2023), a oa ur ganerez, ur stourmerez hag ur sonaozourez iwerzhonat. Ar c'hentañ bladenn studio, The Lion and the Cobra, a oa bet embannet e 1987 ha degemeret en charts dre ar bed. He eil pladenn studio, I Do Not Want What I Haven't Got (1990), a oa bet he gwellañ berzh. Gwerzhet e oa bet ouzhpenn 7 milion kopienn anezhi dre ar bed. Ar single penn tennet diouzh ar bladenn, "Nothing Compares 2 U", e oa bet ar single brudetañ eus ar bloavezh 1990 hervez ar Billboard Music Awards.
E-kerzh he buhez arzel, ne oa ket bet chalet oc'h embann he soñjoù war he hent relijiel, selloù sokial ha politikel, kement hag he c'hudennoù en amzer dremenet hag he c'hudennoù spered. E 2017, O'Connor he devoa kemmet anv evit Magda Davitt. Ur wech troet d'an Islam e 2018, he doa bet kemmet hec'h anv adarre da vezañ Shuhada' Sadaqat. Kendalc'het he doa memestra da ganañ ha da eembann gant he anv-badez.

## Yaouankiz

Ganet e oa Sinéad Marie Bernadette O'Connor e Dulenn. Anvet e voe diwar anv pried prezidant Iwerzhon (Éamon de Valera anezhañ neuze), a oa Sinéad de Valera, hag ar santez c'hall Bernadette de Lourdes. Trede bugel he zud e oa, diwar pemp. He breur henañ Joseph, a oa romantour; ar re all a oa Eimear, John hag Eoin. He zad, Jack O'Connor, a oa ijinour, met dilezel e vicher a reas da vont da alvokad. He mamm a chome er gêr. Dispartiañ a reas he zud pa oa-hi eizh vloaz.

## Albomoù

* The Lion and the Cobra (1987)
* I Do Not Want What I Haven't Got (1990)
* Am I Not Your Girl? (1992)
* Universal Mother (1994)
* Faith and Courage (2000)
* Sean-Nós Nua (2002)
* Throw Down Your Arms (2005)
* Theology (2007)
* How About I Be Me (and You Be You)? (2012)
* I'm Not Bossy, I'm the Boss (2014)

## Daveoù

* ↑ Mort de Sinead O'Connor : les hommages affluent après le décès de la chanteuse. France Info.
# Siobhan Fallon Hogan

Siobhan Fallon Hogan, ganet Siobhan Fallon d'an 13 a viz Mae 1961 e Syracuse (Stad New York), a zo un aktourez stadunanat

## Liammoù diavaez

* Siobhan Fallon Hogan e-barzh an IDMB
a vo kavet e Wikimedia Commons.
# Siobhán Parkinson

Siobhán Parkinson, ganet e 1954, zo ur skrivagnerez iwerzhonat hag a skriv en iwerzhoneg hag e saozneg, evit tud vras hag evit bugale ivez. Anvet e oa bet da Laureate na nÓg en 2010.

## Levrioù bugale

* Four Kids, Three Cats, Two Cows, One Witch (Maybe) (Bisto Merit Award)
* The Moon King (Bisto Merit Award, Certificate of Honour for Writing by IBBY)
* Sisters... No Way! (Bisto Book of the Year Award 1996/97)
* Breaking the Wishbone
* The Love Bean
* Kathleen: The Celtic Knot
* Second Fiddle
* Something Invisible
* Amelia
* No Peace for Amelia
* Animals Don't Have Ghosts
* Cows Are Vegetarians
* Blue Like Friday
* The Henny Penny Tree
* The Leprechaun Who Wished He Wasn't
* Dialann Sár-Rúnda Amy Ní Chonchúir
# Sioc'hanidigezh

Ar Sioc'hanidigezh, pe an diforc'hidigezh, a vez graet eus ar fed ma vefe torret un dougen dre tennañ pe skarzhañ ur grouell pe fetus. Pa erru ur sioc'hanidigezh hep ma vefe eus un obererezh e vez graet kolladenn. Erru a ra kolladennoù en 30% betek 40% eus an dougerezioù. Pa vez anv eus un obererezh a-ratozh evit pouez un dougerez, e vez graet sioc'hanidigezh. Pa vez doujet ouzh reolennoù ar medisinerezh, ar sioc'hanañ a zo unan eus an obererezhioù mezegel surañ a vez. Pa ne vez ket doujet ouzh ar reolennoù ez eo unan eus ar mammennoù gwashañ a-fed marv maouezed dougerezed, dreist-holl er broioù o tiorren. Pevarzek gwech suroc'h eo ar sioc'hanidigezh evit ar gwilioudiñ a-fed buhez ur vamm gant sifroù Stadoù-Unanet Amerika.

## Pennadoù kar

* Kolladenn
# Sint Maarten

Sint Maarten zo un anv-lec'h izelvroek :
* Sint Maarten (Noord-Holland) , en Izelvroioù, e Noord-Holland
* Sint-Maartensdijk, e Zeeland
* Sint Maarten (stad), ur stad vihan er Mor Karib, ul lodenn eus Rouantelezh an Izelvroioù

## Pennad kar

* Saint-Martin
# Sint Maarten (stad)

Sint Maarten pe Land Sint Maarten (e nederlandeg) pe Country of Sint Maarten (e saozneg) eo anv lodenn greisteiz Enez Sant-Martin, a zo kement ha 40% eus gorread an enezenn, unan eus an Antilhez Brasañ, er Mor Karib. Bez ez eo ivez unan eus ar peder stad, gant Aruba, Curaçao, hag an Izelvroioù, a ya d'ober Rouantelezh an Izelvroioù.
Philipsburg eo ar gêr-benn.

## Yezhoù

Div yezh ofisiel zo: an nederlandeg hag ar saozneg.

## Bro amezek

En hanternoz an enezenn emañ Saint-Martin (60% eus an enez), a zo bet stag ouzh departamant gall Gwadloup, hag a zo bremañ ur strollegezh tramor stag war-eeun ouzh Bro-C'hall.

## Istor

Ur rann eus stad emren an Antilhez Nederlandat e oa kent bout ur stad e Rouantelezh an Izelvroioù e 2010.

## Liammoù

* Skeudenn
* Kartennoù
* Aeroporto SXM/TNCM su airliners.net
* Heñchañ ar veajourien
# Siobhan

Siobhan, pe welloc'h Siobhán, zo un anv-badez iwerzhonek.

## Gerdarzh

Eus an anv gallek krennamzerel Jehane, pe Jehanne.

## Yezhoù all

* Chan, pe Jan, Janed, e brezhoneg
* Jeanne, e galleg
* Jane, Janet, Joan, e saozneg
* Siwan, e kembraeg.

## Tud

* Siobhán McKenna (1923–1986)
* Siobhan Fallon Hogan (1961-), aktourez stadunanat.
# Saint-Médard

Saint-Médard zo un anv-lec'h gallek, diwar an anv Médard, ur sant frank, e Pikardi, er IVvet kantved.

## Belgia

* Saint-Médard, rann eus kumun Herbeumont e wallonnia e proviñs Luxembourg.

## Kanada

* Saint-Médard

## Breizh

* Saint-Médard-sur-Ille, pe Sant-Marzh-an-Il, en Bro-Roazhon

## Bro-C'hall

* Saint-Médard, e Charente
* Saint-Médard, bet kumun e Charente, hiziv e Auge-Saint-Médard
* Saint-Médard, e Charente-Maritime
* Saint-Médard, bet kumun e Creuse, aujourd’hui intégrée e Saint-Médard-la-Rochette
* Saint-Médard, e Haute-Garonne
* Saint-Médard, e Gers
* Saint-Médard, en Indre
* Saint-Médard, e Lot
* Saint-Médard, bet kumun e Lot-et-Garonne, aujourd'hui intégrée à Montpezat
* Saint-Médard, e Moselle
* Saint-Médard, e Pyrénées-Atlantiques
* Saint-Médard, e Deux-Sèvres
Hag ivez :
* Saint-Médard-d'Aunis, e Charente-Maritime
* Saint-Médard-de-Guizières, e Gironde
* Saint-Médard-de-Mussidan, e Dordogne
* Saint-Médard-de-Presque, e Lot
* Saint-Médard-d'Excideuil, e Dordogne
* Saint-Médard-d'Eyrans, e Gironde
* Saint-Médard-en-Forez, e Loire
* Saint-Médard-en-Jalles, e Gironde
* Saint-Médard-la-Rochette, e Creuse
* Saint-Médard-Nicourby, e Lot
# Saint-Médard (Charente)

Saint-Médard zo ur gumun c'hall eus Charente.
# Saint-Michel-de-Livet

Saint-Michel-de-Livet :
| Bro | Auge |
| Melestradurezh ||
| Stad | Frañs |
| Rannvro | Normandi |
| Departamant | Calvados |
| Arondisamant | Lisieux |
| Kanton | Livarot |
| Kod kumun | 14634 |
| Kod post | 14140 |
| Maer Amzer gefridi | Frédéric Legouverneur 2014-2015 |
| Etrekumuniezh | Communauté de communes du Pays de Livarot |
| Poblañsouriezh ||
| Poblañs | ann. (2020) |
| Douaroniezh ||
| Daveennoù lec'hiañ | |
| Uhelderioù | bihanañ 52 m — brasañ 184 m |
| Gorread | 4,74 km² |
| kemmañ |
Saint-Michel-de-Livet a oa ur gumun eus departamant Calvados e Bro-C'hall.
Bodet e oa gant 21 kumun all d'ar 1añ a viz Genver 2016 d'ober ur gumun nevez: Livarot-Pays-d'Auge.

## Istor
### XX$^{vet}$ kantved

Eil brezel-bed, Emgann Normandi, 1944: mervel a reas eizh den nann-soudard e Saint-Michel abalamour d'ar brezel; gant ur vombezadeg d'an 31 a viz Gouere e voe lazhet unan anezhe, c'hwec'h (pe seizh?) den all a voe lazhet d'an 18 a viz Eost pa darzhas ur c'hreunadenn taolet espres-kaer gant SSed.

## Monumantoù ha traoù heverk

* Iliz katolik Sant Mikael.

## Emdroadur ar boblañs 1962-2009

Niver a annezidi

## Melestradurezh

Roll maered ar gumun :
| Mare | Mare | Anv | Strollad | Karg |
| 1983 | Meurzh 2008 | Albert Boisjoly | digostezenn | Labourer-douar |
| Meurzh 2008 | Meurzh 2014 | Benoît Fromage | digostezenn | Kelenner |
| Meurzh 2014 | Kerzu 2015 | Frédéric Legouverneur | digostezenn | Retredad |
| N'eo ket anavezet c'hoazh an holl fedoù. |||||

## Notennoù ha dave

* ↑ Roadennoù ofisiel e lec'hienn an EBSSA
* ↑ (fr) Dastumad an aktaoù melestradurel Prefeti Calvados, 28 Kerzu 2015
* ↑ Mémorial des victimes civiles en Normandie
* ↑ Clochers de France
* ↑ EBSSA
# Saint-Médard-des-Prés

Saint-Médard-des-Prés a oa ur gumun e departamant Vande, e Bro-C'hall.

## Istor
### Dispac'h Gall

* Melestradurezh: savet e voe ar gumun e 1790 ; lakaet e voe e Kanton Fontaine da gentañ hag e Kanton Fontenay-le-Comte e 1801 pa voe diskaret Kanton fontaine. E Bann Fontenay-le-Comte e oa. Lakaet e voe kumun Saint-Médard-des-Prés en Arondisamant Fontenay-le-Comte bet krouet e 1800.

### XX$^{vet}$ kantved
##### Brezel-bed kentañ

* Mervel a reas ugent gwaz eus ar gumun, da lavaret eo 3,24% eus ar boblañs e 1911, abalamour d'ar brezel hervez monumant ar re varv.

#### Eil Brezel-bed

* Mervel a reas seizh den ag ar gumun abalamour d'ar brezel hervez monumant ar re varv.

#### Stagidigezh

* Staget e voe kumun Saint-Médard-des-Prés ouzh kumun Fontenay-le-Comte e 1972.

## Monumantoù ha traoù heverk

* Iliz katolik Sant Marzh.
* Monumant ar re varv, luc’hskeudennoù$^,$ha kartenn-bost .

## Pennad kar

* Fontenay-le-Comte.

## Daveoù ha notennoù

* ↑ (fr)Cassini – EHESS
* ↑ (fr)Cassini – EHESS
* ↑ (fr)Memorial Genweb
* ↑ (fr)Memorial Genweb
* ↑ (fr)Cassini – EHESS
* ↑ (fr)Clochers de France
* ↑ (fr)Memorial Genweb
* ↑ (fr) Memorial Genweb
* ↑ (fr) Memorial Genweb
# Saint-Michel-sur-Loire

Saint-Michel-sur-Loire zo ur gumun eus Bro-C'hall, e Bro-Touren, war lez hanternoz ar stêr Liger, en departamant Indre-et-Loire, entre Langeais ha Saint-Patrice ha Bréhémont, en tu all d'ar stêr.
# Saint-Michel-en-l'Herm

Saint-Michel-en-l'Herm :
| Ar maerdi. ||
| Bro | Poatev |
| Melestradurezh ||
| Stad | Frañs |
| Rannvro | Pays de la Loire |
| Departamant | Vande |
| Arondisamant | Fontenay-le-Comte |
| Kanton | Luçon |
| Kod kumun | 85255 |
| Kod post | 85580 |
| Maer Amzer gefridi | Éric Sautreau 2020-2026 |
| Etrekumuniezh | Sud Vendée Littoral |
| Lec'hienn web | http://www.sudvendeelittoral.fr |
| Poblañsouriezh ||
| Poblañs | 2 339 ann. (2020) |
| Stankter | 40 ann./km² |
| Douaroniezh ||
| Daveennoù lec'hiañ | |
| Uhelderioù | kreiz-kêr : 2 m bihanañ 1 m — brasañ 17 m |
| Gorread | 57,85 km² |
| kemmañ |
Saint-Michel-en-l'Herm a zo ur gumun e departamant Vande, e Bro-C'hall.

## Istor
### Krennamzer
### Dispac'h Gall

* Melestradurezh: savet e voe ar gumun e 1790 ; lakaet e voe da benn Kanton Saint-Michel-en-l'Herm hag e Bann Fontenay-le-Comte. Lakaet e voe kumun Saint-Michel-en-l'Herm en Arondisamant Fontenay-le-Comte bet krouet e 1800. Lakaet e voe kumun Saint-Michel-en-l'Herm e Kanton Luçon pa voe diskaret Kanton Saint-Michel-en-l'Herm e 1801 .

### XX$^{vet}$ kantved
##### Brezel-bed kentañ

* Mervel a reas 106 gwaz ag ar gumun, da lavaret eo 3,85% eus ar boblañs e 1911, abalamour d'ar brezel hervez monumant ar re varv.

#### Eil Brezel-bed

* Mervel a reas dek gwaz eus ar gumun abalamour d'ar brezel hervez monumant ar re varv.

#### Trevadennoù

* Brezel Indez-Sina: mervel a reas daou vilour eus ar gumun.
* Brezel Aljeria: mervel a reas ur milour eus ar gumun d’ar 24 a viz Eost 1961.

## Monumantoù ha traoù heverk

* An abati kozh.
* Iliz katolik Sant Mikael.
* Chapel prioldi kozh La Dive.
* Monumant ar re varv, luc’hskeudennoù$^,$ ha kartenn-bost.

## Daveoù ha notennoù

* ↑ Roadennoù ofisiel e lec'hienn an EBSSA
* ↑ (fr)Cassini – EHESS
* ↑ (fr)Cassini – EHESS
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr)Clochers de France
* ↑ (fr)Clochers de France
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb
# Talal Iañ Jordania

Talal ben Abdallah (arabeg : طلال بن عبد الله Talal ben Abd Allah), bet ganet d'ar 26 a viz C'hwevrer 1909 e Mekka, Impalaeriezh otoman ha marvet d'ar 7 a viz Gouhere 1972 en Istanbul, Turkia, a oa mab henañ Abdallah Iañ Jordania hag he wreg kentañ Mousbah bint Nasser.
Roue Jordania e voe d'e dro goude drouklazhadenn e dad d'an 20 a viz Gouhere 1951 e Jerusalem.
En abeg da gudennoù yec'hed, a voe deznaouet evel skinofreniezh, e voe rediet da zilezel an tron d'an 11 a viz Eost 1952. E vab Hussein, 17 vloaz, a voe roue Jordania neuze.

## Buhez

E ti e dud e voe skoliataet Talal ben Abdallah kent mont d'ar Rouantelezh-Unanet da heuliañ ur stummadur milourel e Royal Military College Sandhurst, Berkshire. E 1929 e voe diplomet, ha mont a reas da isletanant e rejimant marc'hegerezh al Legion Arab, a oa stag ouzh ur rejimant breizhveurat e Jerusalem hag ouzh ar Royal Artillery ("Kanolierezh Roueel") e Baghdad.
Un ofiser 43 bloaz e oa Talal ben Abdallah pa voe lazhet e dad e moskeenn Al-Aqsa Jerusalem ; gant e dad-kozh e oa Hussein, 15 vloaz ha mab Talal, a voe saveteet dre berzh ur vedalenn a oa war e vruched, ma tazlammas ur boled bet tennet gant an drouklazher – ur Palestinian yaouank, gougemennet gant ur c'havailhad ne felle dezhañ e vije peoc'h etre Jordania hag Israel.
Petra bennak ma voe berr e ren e tegasas Talal Iañ Jordania araokadennoù bras er rouantelezh : ur vonreizh nevez a voe kaougantet d'ar 1añ a viz Genver 1952, a lakae ar gouarnamant en e bezh da vezañ atebek a-stroll dirak Parlamant ar rouantelezh, pep ezel anezhañ o vezañ atebek en un doare hiniennel ivez. A-hed e ren e klaskas Talal Iañ Jordania habaskaat an darempredoù etre Jordania hag ar Stadoù arab amezek – Arabia Saoudat hag Egipt pergen, a oa bet brouzet ouzh e dad Abdallah Iañ Jordania en abeg d'e strivoù da gavout peoc'h gant Israel.
En Istanbul e varvas Talal Iañ Jordania d'an oad a 63 bloaz, ha beziet e voe e Mozoleon Roueel Amman.

## Notennoù

* ↑ Time Magazine, 18/08/1952 (en)
* ↑ Hiziv : Royal Military Academy Sandhurst (en)

## Pajennoù kar

* Roll rouaned Jordania
# Talapoin an norzh

Talapoin an norzh :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Primates |
| Kerentiad : | Cercopithecidae |
| Genad : | Miopithecus |
| Anv skiantel ||
| Miopithecus ogouensis Kingdon, 1997 ||
| D'ar vevoniezh e tenn ar pennad-mañ. ||
Talapoin an norzh (Miopithecus ogouensis) a zo ur marmouz hag a vev en Afrika (Gabon, Kameroun, Ginea ar C'heheder, Republik Kreizafrikan, Republik Demokratel Kongo, Angola), e tachennoù lec'hiet a-hed ar stêrioù.
Dont a ra e anv skiantel diwar anv ar stêr Ogowe e Gabon.
# Talapoin ar su

Talapoin ar su :
| Talapoin ar su, treset gant Kuhnert. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Primates |
| Kerentiad : | Cercopithecidae |
| Genad : | Miopithecus |
| Anv skiantel ||
| Miopithecus talapoin (Schreber, 1774) ||
| D'ar vevoniezh e tenn ar pennad-mañ. ||
Talapoin ar su a zo ur marmouz bihan, Miopithecus talapoin an anv skiantel anezhañ.
Unan eus an daou spesad, a-gevret gant talapoin an norzh, a ya d'ober ar genad Miopithecus eo.

## Annez

Bevañ a ra en Afrika (Angola ha Republik Demokratel Kongo), e tachennoù lec'hiet a-hed ar stêrioù.

## Liamm diavaez

* Miopithecus talapoin war al lec'hienn Mammal Species of the World

## Notennoù ha daveennoù

* ↑ Studiet gant TermOfis Ofis Publik ar Brezhoneg.
# Talar-tro

Un talar-tro zo ur benveg implijet gant kilvizien d'ober toulloù er c'hoad.
Dilezet eo bet abaoe ma vez graet gant an doullerez-tredan.
# Talamello

Talamello zo ur gumun en Italia, e proviñs Rimini hag e rannvro Emilia-Romagna.
# Talamona

Talamona zo ur gumun italian, e proviñs Sondrio ha rannvro Lombardia.
# Talana

Talana zo ur gumun italian, e proviñs Nuoro ha rannvro emren Sardigna.
# Talapoin

Talapoined :
| Talapoin ar su ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Primates |
| Kerentiad : | Cercopithecidae |
| Genad : | Miopithecus |
| D'ar vevoniezh e tenn ar pennad-mañ. ||
An talapoined eo ar marmouzed a ya d'ober ar genad Miopithecus.

## Spesadoù

2 spesad talapoined a zo:
* talapoin an norzh, Miopithecus ogouensis
* talapoin ar su, Miopithecus talapoin
# Talacre

Talacre zo ur gêriadenn e biz Kembre, e penn hanternosañ Sir y Fflint.
E kumuniezh Llanasa emañ, war aod kornôg Glannau Dyfrdwy, e-kichen beg-douar Y Parlwr Du. Emañ hanter-hent etre Prestatyn er c'hornôg ha Ffynnongroyw er reter. Brudet eo an aod-traezh eno ha dont a ra kalz a douristed di e-pad an hañv.
A-dreñv d'ar gêriadenn emañ torgennoù kentañ Bryniau Clwyd, hag a verk bevenn reter Dyffryn Clwyd. Un tour-tan zo en hanternoz d'ar gêriadenn, e-kichen Y Parlwr Du.
# Talaieg

Ur yezh nilez-saharek eus skourr ar yezhoù nilotek eo an tailaieg (tailai) komzet gant tro-dro da 25.000 - 30.000 den (1987) e Kenya.

## Gwelet ivez

* Yezhoù nilez-saharek
* Yezhoù kalendjinek
# Rannfrazenn adverb

Er yezhoniezh e vez implijet an termen rannfrazenn adverb pe sintagm-adverb (saoz: adverbial phrase) evit komz eus ur rannfrazenn ganti un adverb da benn anezhi.
E pep rannfrazenn adverb e c'hell bezañ ouzhpenn un adverb, ma vez graet "adverboù kreñvaat" ouzh ar re ouzpennet d'an adverb pennañ. E brezhoneg e vez implijet lostgerioù alies, da lâret eo morfemennoù stag kentoc'h evit leksemaoù emren, evit ober diouzh seurt elfennoù kreñvaat, da skouer :
    Adverb pennañ
       redeg buan a rae
    Adverb kreñvaat
       redeg buan-tre a rae
Pennañ eo an adverb buan er frazennoù skouer-mañ rak bez' e c'heller tennañ kuit an adverb kreñvaat a eil-renk -tre hep ma teufe ar frazenn da vezañ amreizh e-keñver yezhadur ar brezhoneg met n'heller ket lemel kuit an adverb buan, da skouer :
    *redeg tre a rae
Talvezout a ra ar rannfrazennoù adverb da doareañ pe spisaat ster ur verb pe ur rannfrazenn verb pe c'hoazh un islavarenn pe ur frazenn a-bezh.
E brezhoneg ne vez ket diforc'het atav stumm un anv-gwan diouzh hini un adverb, keñveriit da skouer :
    Adverb
       brezhoneg : Komz a ra flour
       saozneg : He speaks smoothly
    Anv-gwan
       brezhoneg : Flour eo e gomzoù
       saozneg : His words are smooth

## Gwelit ivez:

* Adverb
* Rannfrazenn
* Rannfrazenn verb
# Rannoù melestradurel Albania

Rannet eo Albania e 12 qarku, pe prefekturë.
| Kontelezh | Gorread (km$^2$) | Poblañs (d'an 01/01/2010) | Kêrbenn |
| Berat | 1 802 | 170 845 | Berat |
| Dibër | 2 507 | 140 002 | Peshkopi |
| Durrës | 827 | 310 499 | Durrës |
| Elbasan | 3 278 | 343 115 | Elbasan |
| Fier | 1 887 | 374 074 | Fier |
| Gjirokastër | 2 883 | 102 549 | Gjirokastër |
| Korçë | 3 711 | 257 576 | Korçë |
| Kukës | 2 373 | 79 303 | Kukës |
| Lezhë | 1 581 | 158 829 | Lezhë |
| Shkodër | 3 562 | 246 060 | Shkodër |
| Tirana | 1 586 | 800 347 | Tirana |
| Vlorë | 2 706 | 211 773 | Vlorë |